b'\n_START_ARTICLE_\nFarakka-demningen\n_START_PARAGRAPH_\nFarakka-demningen er en barriere i betong i omr\xc3\xa5det Murshidibad i delstaten West Bengal i det \xc3\xb8stlige India, bare 10 km fra grensen til Bangladesh. Barrieren demmer opp elven Ganges for \xc3\xa5 lede vann inn i sidearmen Hoogly i t\xc3\xb8rkeperiodene. Demningen er verdens lengste. P\xc3\xa5 demningen er det vei og jernbanelinje som binder de to elvebreddene sammen._NEWLINE_I Bangladesh har demningen blitt kritisert, det hevdes at den er skadelig for \xc3\xb8kologien i ber\xc3\xb8rte omr\xc3\xa5der av landet ved at grunnvannet blir mer saltholdig, farbarheten p\xc3\xa5 elven blir ogs\xc3\xa5 redusert i t\xc3\xb8rkeperioder. Fiskere i Bangladesh angir ogs\xc3\xa5 at deres fangster har blitt redusert grunnet etableringen av demningen._NEWLINE_Ved demningen ligger ogs\xc3\xa5 Farakka kullkraftverk p\xc3\xa5 1.600 MW.'